ai4bharat/Pralekha huggingface dataset:
وزارت خزانہ
سکریٹری، محکمہ مالیاتی خدمات  نے پی ایس بی اور دیگر تنظیموں کے سربراہوں کے ساتھ مالی شمولیت کی اسکیموں کے تحت جائزہ میٹنگ لی
محکمہ مالیاتی خدمات ، وزارت خزانہ کے سکریٹری ڈاکٹر وویک جوشی نے آج پبلک سیکٹر بینکوں  کے سربراہوں کے ساتھ ایک جائزہ میٹنگ کی صدارت کی۔ جائزہ اجلاس میں نابارڈ کے چیئرمین نے بھی شرکت کی۔
میٹنگ کے دوران، پردھان منتری جن دھن یوجنا ، پردھان منتری جیون جیوتی بیمہ یوجنا ، پردھان منتری سرکشا بیمہ یوجنا ، اٹل پنشن یوجنا ، پردھان منتری مدرا یوجنا  سمیت مختلف سماجی تحفظ  اسکیموں کے تحت ہونے والی پیش رفت کا جائزہ لیا گیا۔ ڈاکٹر جوشی نے پی ایس بی پر زور دیا کہ وہ رواں مالی سال کے لیے مالی شمولیت کی مختلف اسکیموں کے تحت ان کے لیے مختص کیے گئے اہداف کو جلد از جلد حاصل کریں۔
میٹنگ کے دوران، ڈاکٹر جوشی نے 01.04.2023 سے 31.07.2023 تک منعقد ہونے والی ملک کی تمام گرام پنچایتوں میں پی ایم جے جے بی وائی اور پی ایم ایس بی وائی اسکیموں کی جاری جن سرکشا مہم کے تحت پیش رفت پر خصوصی توجہ دینے کے ساتھ بینکوں کے ساتھ بھی تبادلہ خیال کیا۔ مزید برآں، ڈاکٹر جوشی نے بینکوں کے سربراہان پر زور دیا کہ وہ باقاعدگی سے پیش رفت کا جائزہ لیں اور مہم کے اہداف کے حصول کو یقینی بنائیں۔
میٹنگ میں ڈیجیٹل ادائیگیوں کے فروغ پر خصوصی توجہ دینے کے ساتھ ڈیجیٹل لین دین سے متعلق مسائل پر تبادلہ خیال کیا گیا۔ آرزومند بلاکس پروگرام  پر بھی تبادلہ خیال کیا گیا۔
اجلاس میں غیر بینک والے بالغوں کو کور کرنے کے لیے روڈ میپ تیار کرنے کے لیے خصوصی ڈسٹرکٹ لیول ریویو کمیٹی  کے انعقاد کے حوالے سے مشاورتی کمیٹی کے اجلاس کے فیصلوں اور کریڈٹ کی کمی والے اضلاع میں کریڈٹ آؤٹ ریچ مہم کا بھی جائزہ لیا گیا۔
وزارت دفاع
کرائیوجینک آکسیجن ٹینکوں اور آکسیجن سلنڈروں سمیت اہم طبی سازو سامان کے ساتھ آئی این ایس ایراوت کی سنگاپور سے وشاکھاپٹنم آمد
کووِڈ۔19 کے خلاف ملک کی نبرد آزمائی کی حمایت کے لئے، جاری آپریشن ’سمدر سیتو‘ II کے جزو کے طور پر، 8 کرائیوجینک آکسیجن ٹینکوں سمیت کووِڈ سے متعلق دیگر اہم طبی ساز و سامان جیسے 3898 آکسیجن سلنڈروں کے ساتھ آئی این ایس ایراوت 10 مئی 2021 کو وشاکھا پٹنم پہنچا۔ آکسیجن اور سلنڈروں کے ساتھ یہ بحری جہاز سنگاپور سے 05 مئی کو رخصت ہوا تھا۔ آکسیجن اور سلنڈروں کو بھارتی ہائی کمیشن کے تعاون سے متعدد ایجنسیوں کے توسط سے حاصل کیا گیا۔
آئی این ایس ایراوت ان نو بحری جہازوں کا حصہ ہے جو خلیج فارس اور جنوب مشرقی ایشیا میں دوست ممالک سے رقیق طبی آکسیجن اور متعلقہ طبی سازومان کی کھیپ پہنچانے کے سلسلے میں کووِڈ راحتی آپریشن ’سمدر سیتو‘II کے لئے تعینات کیے گئے ہیں ۔
امور صارفین، خوراک اور عوامی تقسیم کی وزارت
کسانوں کے لئے آزادی کا امرت مہوتسو کے تحت ہاپوڑ میں ایک روزہ بیداری پروگرام
ہاپوڑ کے 30 سے زیادہ کسانوں کی اس پروگرام میں شرکت
اناج کے معیار اور حیاتیاتی اعتبار سے مقوی فصلوں کے علاوہ مرکز کے جاری پروجیکٹوں اور غذائیت سے بھرپور چاول کی اہمیت سے کسانوں کو آگاہ کیا گیا
محکمہ خوراک اور عوامی تقسیم  کی طرف سے منعقدہ آزادی کا امرت مہوتسو کے شاندار ہفتہ کے موقع پربدھ، 17 نومبر کو ضلع ہاپوڑ کے ’ترقی پسند‘ کسانوں کے لئے ایک روزہ بیداری پروگرام کا انعقاد کیا گیا۔اس کا اہتمام انڈین گرین مینجمنٹ اینڈ ریسرچ انسٹی ٹیوٹ ، ہاپوڑ نے کیا جو صارفین کے امور، خوراک اور عوامی تقسیم کی وزارت کے تحت ہے۔
ملک میں گزشتہ 75 برسوں میں غذائی سلامتی کے نظم میں محکمے کے کردار،غذائی اجزا کے مختلف تجزیے اور غذائیت سے بھرپور چاول کی اہمیت کو پروگرام کا بنیادی خیال بنایا گیا تھا۔ اس پروگرام کا انعقاد کرشی وگیان کیندر، ہاپوڑ میں کیا گیا تھا۔ اس میں 30 کسانوں نے شرکت کی تھی۔
ڈاکٹر راجندر کمار، پرنسپل، امر سنگھ پی جی کالج لکاہوٹی، بلند شہر نے پروگرام کی صدارت کی۔ انہوں نے مقدار اور معیار دونوں لحاظ سے اناج کی پیداوار بڑھانے کے لئے کسانوں کی شرکت بڑھانے پر زور دیا تاکہ ملک میں غذائی سلامتی کے نظام کو مضبوط کیا جا سکے۔ علاوہ ازیں صارفین بالخصوص شیرخوار بچوں، حاملہ خواتین اور دودھ پلانے والی ماؤں کی خاطر مناسب غذائیت کی اہمیت پر بھی زور دیا گیا۔
آزادی کے بعد پچھلے 75 برسوں میں غذائی سلامتی کے نظم کے شعبے میں پیش رفت اور محکمہ کے کردار کو حاضرین کے سامنے پیش کیا گیا۔ اناج کے معیار اور حیاتیاتی طور پر مقوی فصلوں کے مختلف پیمانوں کے علاوہ حکومت ہند کے جاری منصوبوں اور غذائیت سے بھر پو ر چاول کی اہمیت شرکاء کو بتائی گئی۔ اس کے بعد غذائیت سے بھر پو ر چاولوں اور گوداموں کے مختلف ڈھانچے کی شناخت کے لئے ایک نمائش کا اہتمام کیا گیا جس میں اناج کے محفوظ طریقے سے رکھنے کے طریقوں پر توجہ مرکوز کرنا مقصود تھا۔
جناب وشوجیت ہلدر، ڈپٹی کمشنر ، محکمہ خوراک اور عوامی تقسیم، ڈاکٹر گوتم کمار، ڈپٹی جنرل منیجر ، ہیڈ کوارٹر، فوڈ کارپوریشن آف انڈیا، نئی دہلی، ڈاکٹر پریتی شکلا، اسسٹنٹ ڈائریکٹر، ، کوالٹی کنٹرول سیل، نئی دہلی، ڈاکٹر اشوک کمار سنگھ، سائنسداں، کرشی وگیان کیندر، ہاپوڑ، ڈاکٹر آر کے شاہی، انسٹی ٹیوٹ کے ڈائریکٹر انچارج، زرعی سائنسداں اور موضوعاتی ماہرین نے بھی پروگرام میں حصہ لیا۔
کامرس اور صنعت کی وزارتہ
ہرگھر ترنگا مہوتسو کے موقع پر جناب پیوش گوئل نے قومی پرچم لہرایا
آزادی کا امرت مہوتسو سودیشی اور خود کفیل بھارت کے پیغام کو آگے لے جانے کا ایک مناسب لمحہ ہے
یہ لوگوں سے بھارت میں بنی اشیا کو استعمال کرنے کی اپیل کرتا ہے
ہر گھر ترنگا کا عزم دلاتا ہے:مجاہد آزادی کے اہل خانہ کو مبارکباد دیتا ہے:جناب گوئل
کامرس اور صنعت ،صارفین امور،خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے آج کہا کہ جیسا کہ ہم آزادی کا امرت مہوتسو کے تحت ہر گھر ترنگا مہم منا رہے ہیں ،تو آئیے ہم سودیشی اور خود کفیل بھارت کے پیغام کو آگے بڑھانے اور بھارت میں بنی اشیا کوترجیح دینے کا ایک عزم کریں۔
جناب گوئل نے ہر گھر ترنگا مہم کے تحت گاندھی درش راج گھاٹ پر قومی پرچم لہرایا،یہ مہم 13 سے 15 اگست 2022 کے دوران آزادی کا امرت مہوتسو کے ایک حصہ کے طورپر شروع کی گئی ہے۔انہوں نے راشٹریہ سوچھتا کیندر کا دورہ کیا اور کھلے میں رفع حاجت سے پاک ہوئے ملک کے سفر کی ایک ڈیجیٹل نمائش دیکھی ۔ملک نے کھلے میں رفع حاجت سے پاک ہونے کا یہ مقام دو اکتوبر 2019 کو حاصل کیا تھا۔
پروگرام کے دوران وزیرنے شرکت کرنے والوں کو ہر گھر ترنگا مہم کا حلف دلایا۔انہوں نے مجاہد آزادی کے اہل خانہ کو شال پیش کرکے انہیں مبارکباد دی۔
جناب گوئل نے کہا کہ آج یہ ہمارے لئے بہت فخر کا لمحہ ہے کہ پورا ملک دنیا کو یہ پیغام دے رہا ہے کہ گھر پر متحد ہو کر اور ترنگا لہرا کر ملک امرت کال کے اگلے 25 سالوں میں داخل ہو رہا ہے۔
مہاتما گاندھی کو خراج عقیدت پیش کرتے ہوئے، جناب گوئل نے کہا کہ جس طرح گاندھی جی نے ہندوستان کی آزادی کی لڑائی میں ستیہ گرہ میں سب کو شامل کرنے میں اہم کردار ادا کیا تھا، اسی طرح وزیر اعظم نریندر مودی نے 2014 میں باپوکے سوچھ بھارت کے خواب کو شرمندہ تعبیر کرنے کے لیے ایک مہم شروع کی تھی، جس کی ایک جھلک دیکھی گئی ہے۔
جناب گوئل نے کہا کہ آج جب ہم آزادی کا امرت مہوتسو منا رہے ہیں، آئیے ہم بھارت کو تیز رفتاری سے آگے لے جانے کا عزم کریں اورامرت کال کے اگلے 25 سالوں میں اس ملک کو ایک ترقی یافتہ اور خوشحال ملک بنائیں۔
انہوں نے یقین ظاہر کیا کہ ہندوستان کو عالمی معیشت کا گروتھ انجن بننے سے کوئی نہیں روک سکتا۔
دن کے آخر میں، جناب گوئل نے ونجیہ بھون میں تقسیم کی ہولناکیوں سے متعلق لگائی گئی نمائش کا بھی دورہ کیا۔
وزارت ماہی پروری، مویشی پروری و ڈیری
ماہی پروری ، مویشی پالن اوردودھ کی صنعت کی وزارت نے تمام ترامور کی بنیاد میں وسائل کی ہمہ گیری کو برقرار رکھنے کے مقصد سے ، بحری ماہی پروری  2017پرقومی پالیسی مشتہرکی
این پی ایم ایف کا مقصد ، قومی ، سماجی اوراقتصادی نصب العین ، روزی روٹی کی ہمہ گیری اور ماہی گیربرادری کی سماجی –اقتصادی ترقی کی ضروریات کی تکمیل کرناہے ۔ساتھ ہی ساتھ اس کا مقصد یہ بھی ہے کہ ملک میں بحری ماہی گیری اورماہی پروری کے مابین تال میل اور انتظام سے متعلق رہنمائی فراہم کی جائے
ساگرپریکرمانے اپنے اہداف اورمقاصد حاصل کئے
ماہی پروری ، مویشی پالن اوردودھ نیز دودھ سے بنی مصنوعات کی وزارت نے بحری ماہی پروری سے متعلق قومی پالیسی  2017کو مشتہر کیاہے ،اس کا مقصد تمام ترامور کی بنیاد میں وسائل کی ہمہ گیری کوبرقرار رکھنا ہے ۔پالیسی فریم ورک کا مقصد ملک میں ماہی گیر برادری کی سماجی واقتصادی ترقی ، قومی ، سماجی واقتصادی اہداف ، ذریعہ معاش کی ہمہ گیری سے متعلق ضروریات کی تکمیل کرنا ہے اور اس کے ساتھ ساتھ اس کا مقصد یہ بھی ہے کہ ملک میں بحری ماہی گیری اورماہی پروری کے مابین تال میل اور انتظام سے متعلق رہنمائی فراہم کی جائے ۔ این پی ایم ایف -2017، ملک میں بحری ماہی گیری شعبے کے لئے وژن اورمشن کی حصولیابی کی غرض سے ، مختلف متعلقہ فریقوں کے اقدامات میں رہنمائی فراہم کرتی ہے ۔ ماہی گیروں کی فلاح وبہبود اوراقتصادی لحاظ سے انھیں اوپراٹھانا ، پالیسی میں بنیادی حیثیت کے حامل ہیں اور حکومت کی جانب سے اسکیموں اورپروگراموں کو اسی کے مطابق نافذ کیاجاتاہے ۔
ساگرپریکرماکے مقاصد اوراہداف حاصل کئے گئے ہیں ۔ جن میں دیگرباتوں کے علاوہ ساحلی برادریوں اورمتعلقہ فریقوں اور ماہی گیروں کے ساتھ بات چیت اورروابط میں سہولت فراہم کرنا، تاکہ ماہی گیری سے متعلق آتم نربھربھارت کے جذبے کے عین مطابق حکومت کے ذریعہ نافذ کی جارہی مختلف اسکیموں کے بارے میں بروقت اطلاعات کی تشہیر کی جاسکے ، ماہی گیربرادری ماہی پروری کے کام میں مصروف کسانوں اورمتعلقہ فریقوں کے ساتھ یکجہتی کا مظاہرہ کیاجاسکے ۔اس کے علاوہ ملک کی خوراک کی یقینی فراہمی اورساحلی ماہی گیربرادریوں کے ذریعہ معاش اوربحری ایکونظام کے تحفظ کی غرض سے بحری ماہی پروری کے وسائل کے استعمال اورہمہ گیرتوازن پرتوجہ مرکوز کرنے کے ساتھ ساتھ ذمہ دار ماہی گیری کو فروغ دینا بھی اس کے مقاصد میں شامل ہیں ۔
ماہی پروری ، مویشی پالین اوردودھ اوردودھ سے بنی مصنوعات کے مرکزی وزیرجناب پرشوتم روپالا نے آج راجیہ سبھا میں ایک تحریری جواب میں یہ اطلاع فراہم کی ہے ۔
کامرس اور صنعت کی وزارتہ
آکسیجن سلینڈرس اور کرایو جینک ٹینکرس /کنٹینرس کی درآمدات سے متعلق طریقۂ عمل کو آسان بنایا گیا
حکومت ہند کے پیٹرولیم اور ایکسپلوسیز سیفٹی آرگنائزیشن  کے ذریعہ آکسیجن سیلنڈراور کرایو جینک ٹینکرس/ کنٹینرس درآمد کرنے کیلئے عالمی مینو فیکچرس کے اندراج اور منظوری سے متعلق موجودہ طریق عمل کا جائزہ لیا ہے۔کووڈ-19 عالمی وبا کے پیش نظر پی ای ایس او ، اندراج کرنے اور منظور ی دینے سے پہلے ، عالمی مینو فیکچرس کی اشیا تیار کرنے والی سہولیات یا مراکز پر خود جاکر معائنہ نہیں کرے گی۔اب ایسی منظوریاں،مینوفیکچرکا 150 سرٹیفکیٹ جیسی مینو فیکچراس کی تفصیلات جمع کرانے کے معاملے میں کسی تاخیر کے بغیر ، آن لائن دے دی جائیں گی۔
کسی بھی وضاحت کے سلسلے میں ایکسپلوسیوز کے کنٹرولر پی ای ایس او جناب ایس ڈی مشرا  اور کنٹرولر آف ایکسپلو سیوز پی ای ایس او ڈاکٹر ایس کے سنگھ سے بھی رابطہ قائم کیا جاسکتا ہے۔
کوئلے کی وزارت
کانکنی اور معدنیات  ایکٹ 1957 کے تحت نیلامی کی پہلی قسط کی دوسری کوشش میں کورلوئی  شمال کوئلہ کی کانکنی کی کامیاب نیلامی
نئی دہلی۔ 20 جون وزارت کوئلہ کی نامزد اتھاریٹی نے کوئلے کی فروخت  کی نیلامی کی پہلی قسط میں 38 کوئلے کی کانوں کی نیلامی کا عمل شروع کیا تھا۔
سی ایم  ایکٹ2015 کے تحت نیلامی کی 11 ویں قسط کے تحت نیلامی کی پہلی کوشش میں اور ایم ایم ڈی آر ایکٹ 1957 کے تحت نیلامی کی پہلی قسط کے تحت ، 38کوئلے کی کانوں میں سے 19 کو کامیابی کے ساتھ نیلام کیا گیا ہے۔
کوئلے کی بقیہ کانوں میں سے ، 4 کانوں کو جنہوں نے پہلی کوشش میں واحد بولی حاصل کی تھی ، شرائط و ضوابط کے ساتھ لیکن نیلامی کے منسوخ کوششوں میں حاصل ہونے والی اعلی ابتدائی پیش کش کو دوسری کوشش کے لیے فلور پرائس کی شکل میں وزارت کوئلہ کے ذریعہ دوبارہ نیلامی کے لئے رکھا گیا تھا ۔ نیلامی کی دوسری کوشش کے تحت ان 4 کانوں میں سے ، ایک کان کورلوئی  شمالی کو ایک بولی حاصل ہوئی اور اب اس کی کامیابی کے ساتھ نیلامی کی گئی ہے جس میں ویدانتا لمیٹیڈ کامیاب بولی لگانے والی کمپنی بنی ہے۔
کورلوئی  شمالی کوئلے کی کان کی کامیاب نیلامی کے ساتھ ، تجارتی کان کنی کے لئے نیلامی کی پہلی قسط میں کامیابی کے ساتھ نیلام ہونے والی کانوں کی کل تعداد پیش کی گئی 38 کوئلے کی کانوں میں سے 20 ہے ، جو پہلی قسط کے لیے 52.63 فیصد کی کامیابی ہے۔
کرلوئی  شمالی اوڈیشہ میں واقع ہے جس کی 8 ایم ٹی پی اے کی چوٹی ریڈیٹ گنجائش ہے جس کی پہلی بار کامیابی سے نیلامی ہوئی تمام کانوں کے پی آر سی کے لحاظ سے سب سے بڑی کان ہے۔ امید کی جا رہی ہے کہ کرولئی  شمال میں ~~~~~~. سالانہ آمدنی ہوگی۔ 763 کروڑ روپے اور 10،000 سے زائد افراد کو روزگار فراہم کرتے ہیں۔
کرلوئی  شمال اوڈیشہ میں واقع ہے جس کی چوٹی کی درجہ بندی کی گنجائش 8 ایم ٹی پی اے ہے جو پہلی قسط میں کامیابی سے نیلام کی گئی تمام کانوں کی پی آر سی کے لحاظ سے سب سے بڑی کان ہے۔ امید کی جا رہی ہے کہ کرلوئی  شمالی سے 763 کروڑ روپے سالانہ آمدنی ہوگی اور 10،000 سے زائد افراد کو روزگار فراہم کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5676
(Visitor Counter : 142
وزارتِ تعلیم
تعلیم کے مرکزی وزیر جناب دھرمیندر پردھان نے این اع ایچ یو، میگھالیہ کے 27ویں تقسیم اسناد کے جلسے میں شرکت کی
یونیورسٹیاں نت نئے خیالات ، اختراع اور امنگیں بانٹ رہی ہیں - جناب دھرمیندر پردھان
نئی دہلی،21 مئی ، 2022/تعلیم ، ہنرمندی کے فروغ اور چھوٹے کاروبار کے مرکزی وزیرجناب دھرمیندر پردھان نے آج میگھالیہ کی شمال مشرقی ہل یونیورسٹی کے 27ویں جلسۂ تقسیم اسناد میں مہمان خصوصی کےطور پر شرکت کی اور شیلانگ کے کیمپس میں منعقدہ تقریب میں 2020 اور 2021 کے لیے پاس ہونے والے طلبا کو ڈگریاں عطا کیں۔
جناب پردھان نے پاس ہونے والے سبھی طلبا کو مبارکباد دی اور ان کے تابناک مستقبل کے لیے اپنی طرف سے نیک خواہشات پیش کیں۔ انہوں نے ان سے کہا کہ وہ روزگار فراہم کرنے والا بننے کے لیے علم پر مبنی انقلاب میں شرکت کر کے سماج میں تبدیلی لائیں۔ ہماری یونیورسٹیاں بہت سے نت نئے خیالات، اختراع اور امنگیں بانٹ رہی ہیں اور یونیورسٹیوں کو چاہیے کہ وہ تحقیق کے لیے راستہ ہموار کریں – سماج اور بنی نوع انسان کی بہبود کے لیے تحقیق ، زندگی کو مزید آسان بنانے کے لیے تحقیق ۔
وزیر موصوف نے یہ بات خاص طور پر کہی کہ این ای پی 2020عالمی شہری تخلیق دینے میں ہم سب کے لیے ایک یکسر تبدیلی لانے والا راستہ ہے۔ قومی تعلیمی پالیسی میں بچپن سے شروعاتی دور کی دیکھ بھال اور تعلیم سب کو فراہم کرنے پر توجہ دی گئی ہے۔ نیز سبھی بھارتی زبانوں میں آموزش پر بھی زور دیا گیا ہے۔ انہوں نے وزیراعظم نریندر مودی کا شکریہ ادا کیاکہ انہوں نے سبھی بھارتی زبانوں کی اہمیت کو دوہرایا۔ انہوں نے کہا کہ کوئی زبان کسی دوسری زبان سے کم نہیں ہے۔
جناب پردھان نے وزیراعلیٰ جناب کونراڈ سنگما کی تعریف کی کہ انہوں نے این ای پی 2020 کے عین مطابق میگھالیہ میں شروعاتی بچپن کی دیکھ بھال اور تعلیم پر خصوصی توجہ دی۔ اس سے اس بات کی یقین دہانی ہوگی کہ ہمارے بچے اپنی تمام تر صلاحیتوں کو استعمال کرتے ہوئے زندگی جیئیں گے۔
جناب پردھان نے کہا کہ جیساکہ ہم امرت مہوتسو منا رہے ہیں ہمارے نوجوانوں کو بھی چاہیے کہ وہ اپنی توجہ اپنے حقوق سے بدل کر اپنی ذمہ داریوں پر مرکوز کریں۔ انہوں نے ایک مضبوط ایلمنائی نیٹ ورک تخلیق دینے کی حوصلہ افزائی کی۔
میگھالیہ کے وزیراعلیٰ جناب کونراڈ سنگما نے جو مرکزی وزیر کے ساتھ اس جلسے میں موجود تھے پاس ہونے والے طلبا سے کہا کہ وہ اگلی سطح تک پہنچنے کے لیے زندگی میں سوچ سمجھ کر جوکھم اٹھائیں۔
جلسے کے دوران آج کل 15955 ڈگریاں تقسیم کی گئیں جن میں سے 117 ڈگریاں پی ایچ ڈی، 8 ڈگریاں ایم فل، 1559 ڈگریاں پی جی اور 14271 بیچلر ڈگریاں تھیں۔ میگھالیہ کے وزیر تعلیم جناب لہکمین ریمبوئی نے تعلیم ، ہنر مندی کے فروغ اور چھوٹے کاروبار سے متعلق ایک جائزہ میٹنگ کا انعقاد کیا۔
وزیر موصوف کو یہ جان کار خوشی ہوئی کہ میگھالیہ قومی تعلیمی پالیسی پر اس کے روح اور جذبے کےساتھ عمل درآمد کر رہا ہے۔ انہوں نے کہا کہ میگھالیہ جیسی ترقی پسند ریاست کو چاہیے کہ وہ قومی ڈیجیٹل بنیادی ڈھانچہ قائم کرنے کی کوششوں میں قاعدانہ کردار ادا کرے ۔ خاص طور پر این ڈی ای اے آر کے حصے کے طور پر طلبا کے رجسٹریشن کا پورٹل اور این آئی آر ایف اور این اے اے سی لائحہ عمل کے تحت اپنے اداروں میں لائیں۔ انہوں نے تجویز رکھی کہ این ای ایچ یو کو چاہیے کہ وہ پوری ریاست میں اداروں کے لیے علمیت کے ایک شراکت دار کے طور پر کام کریں۔ خاص طور پر سرحدی علاقوں میں ہنرمندی کے فروغ سے بحرہ مند کریں۔ تعلیم کے وزیر نے تعلیم اور چھوٹے کاروبار میں میگھالیہ کو ایک مثالی ریاست بنانے میں سبھی طرح کی مدد دے گی۔
بعد میں دن کے وقت جناب پردھان نے اُم سنگ پریس بائیٹیریئن اسکول کا دورہ کیا۔
۔۔۔
ش ح ۔ اس۔ ت ح ۔
U –5705
(Visitor Counter : 110
کانکنی کی وزارت
اپریل 2023 کے دوران معدنیات کی پیداوار میں 5.1 فیصد کا اضافہ
9 اہم معدنیات جو مثبت ترقی کا اشارہ دیتی ہیں
اپریل، 2023 ماہ کے لئے کان کنی اور معدنی شعبے کی معدنی پیداوار کا عدد اشاریہ  122.5 پر اپریل 2022 کے مہینے کی سطح کے مقابلے میں 5.1 فیصد زیادہ ہے۔ ہندوستانی کانکنی بیورو کے مستقل اعداد و شمار کے مطابق، اپریل 2022 سے اپریل 2023 کی مدت میں مجموعی نمو پچھلے سال کی اسی مدت کے مقابلے میں 5.8 فیصد ہے۔
اپریل 2023 میں اہم معدنیات کی پیداوار کی سطح تھی : کوئلہ 731 لاکھ ٹن، لگنائٹ 32 لاکھ ٹن، قدرتی گیس  2671 ملین کیوبک میٹر، پیٹرولیم  24 لاکھ ٹن، خام لوہا 247 لاکھ ٹن، چونا پتھر 386 لاکھ ٹن اور باکسائٹ 1562000، کرومائیٹ 273000،تانبہ کنسینٹریٹ 9000، سیسہ کنسینٹریٹ 29 ہزار ، خام مینگنیج 265000، زنک کنسنٹریٹ 130000، فاسفورائٹ 162000، میگنیسائٹ ہر ایک 10000 ٹن ، سونا 102 کلو گرام اور ڈائمنڈ 2 قیراط
اپریل 2022 کے مقابلے اپریل 2023 کے دوران مثبت نمو دکھانے والی اہم معدنیات میں شامل ہیں: فاسفورائٹ ، میگنیسائٹ ، خام لوہا ، چونا پتھر ، تانبہ کنسینٹریٹ ، سیسہ کنسینٹریٹ ، کوئلہ ، خام مینگنیج  اور زنک کنسینٹریٹ ۔ منفی نمو دکھانے والی دیگر اہم معدنیات میں شامل ہیں: پیٹرولیم  ، قدرتی گیس  ، سونا ، لگنائٹ ، باکسائٹ  اور کرومائٹ
محنت اور روزگار کی وزارت
بی او سی ڈبلیو اسکیم
عمارتی اور دیگر تعمیراتی ورکروں  ایکٹ 1996  ایکٹ 1996) کی دفعہ – 12 کے مطابق ، جو سردست نافذ ہے، کسی بھی ورکر کو خود کا اندراج کرانے اور اپنے لئے کسی ریاست میں فوائد حاصل کرنے میں ‘بشرطیکہ وہ تمام شرائط پوری کرتا ہو ، جس میں کہا گیا ہے کہ عمارت میں کرنے والے ہر ورکر کی عمر 18 سال مکمل ہو چکی ہو، لیکن اس کی عمر 60 سال سے زیادہ نہ اور جو گزشتہ 12 مہینوں کے دوران کم از کم 90 دن یا اس سے زیادہ کسی عمارت یا تعمیراتی کام میں مصروف رہا ہو، اس ایکٹ کے تحت ریاست کے ویلفیئر بورڈ میں یا ایکٹ کے ضابطوں کے تحت فائدہ حاصل کرنے کے لئے اپنا اندراج کرانے کا اہل ہوگا ۔
رجسٹریشن / اندراج کے عمل کو آسان بنانے کی خاطر مذکورہ بالا ماڈل ویلفیئر اسکیم میں ورکروں کے رجسٹریشن کے لئے مشینری کے طور پر تفصیلی ضابطے کئے گئے ہیں، جس میں اندراج شدہ بی او سی ورکرس کے لئے منفرد شناختی نمبر  کا الاٹ کیا جانا ، مقامی / میونسپل / پنچایت کی سطح پر مجاز افسروں کی تقرری ، خود تصدیق کی اجازت ، اہم مزدور چوک / اڈوں پر مسلسل کیمپوں / سہولتی مراکز کا انعقاد اور بی او سی ورکروں کے لئے آئی ڈی کارڈ جاری کرنا شامل ہے۔
اس کے علاوہ بی او سی ڈبلیو  ایکٹ 1996 کی دفعہ – 60 کے تحت ایک مشن موڈ پروجیکٹ  تمام ریاستوں / مرکز کے زیر انتظام علاقوں کو بھیجا گیا ہے اور انہیں مشورہ دیا گیا ہے کہ وہ اس بات کو یقینی بنائیں کہ اسٹیٹ ویلفیئر بورڈ میں تمام بی او سی ورکروں کا اندراج کیا جائے اور مقررہ وقت کے اندر ان کے ریکارڈ کو تا حال بنایا جائے ، اور رجسٹریشن کے عمل کو آسان بنایا جائے، رجسٹریشن اور تجدید کے لئے ورکر کے خود موجود ہونے کی ضرورت کو ختم کیا جائے، ذاتی تصدیق کے ذریعہ ورکر پر بھروسہ جتا یا جائے اور سبھی کے لئے سماجی سکیورٹی اور مرکزی / ریاستی حکومتوں کی فلاحی اسکیموں کے تحت تمام اہل تعمیراتی ورکروں کو ان کے حق کے فواہد پہنچائے جاسکیں۔
مرکزی حکومت ورکروں کی فلاح وبہبود ، سماجی سکیورٹی ، تحفظ اور صحت کے تحفظ اور فروغ کے لئے عہد بستہ ہے۔ اس نے بی او سی ڈبلیو  ایکٹ 1996 مرتب کیا ہے، جسے اب پیشہ ورانہ تحفظ، صحت اور کام کرنے کے حالات سے متعلق کوڈ 2020  میں ضم کردیا گیا ہے، تاکہ عمارتی اور تعمیراتی ورکروں کے روز گار ، کام کرنے کے حالات کو منضبط کیا جاسکے، ان کی صحت ، تحفظ اور فلاحی اقدامات کے فوائد فراہم کئے جاسکیں اور کسی بھی حادثے کی صورت میں انہیں فوائد پہنچائے جاسکیں۔ یہ ضابطے ریاستی اور مرکزی حکومتوں کے ذریعہ ان کے متعلقہ دائرہ اختیار میں نافذ کئے جارہے ہیں۔
عمارتی اور دیگر تعمیراتی ورکروں کی زندگی اور معذوری ، صحت ، زچگی، رہائش کی منتقلی ، ہنر مندی کے فروغ ، بچوں کی تعلیم کے لئے مالی امداد وغیرہ سے متعلق فلاحی اسکیموں کے نفاذ کی ذمہ داری ایکٹ کی دفعہ 22 کے تحت ریاست / مرکز کے زیر انتظام علاقے کے بی او سی ڈبلیو ویلفیئر بورڈس کو سونپی گئی ہے۔
یہ معلومات محنت اور روز گار کے مرکزی وزیر مملکت جناب رامیشور تیلی نے آج راجیہ سبھا میں ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔

U-8622
(Visitor Counter : 33
سماجی انصاف اور تفویض اختیارات کی وزارت
نشہ مکت بھارت ابھیان (این ایم بی اے کو زیادہ مؤثر اور وسیع علاقہ پر محیط بنانے کی غرض سے سماجی انصاف اور تفویض اختیارات کے محکمہ اور آرٹ آف لیونگ کے درمیان آج نشہ مکت بھارت ابھیان- مفاہمت نامہ پر دستخط کئے گئے
اہمیت کا حامل نشہ مکت بھارت ابھیان، فی الحال ملک کے 372 اضلاع میں جاری ہے
این ایم بی اے کے تحت ایک خصوصی پہل، مذہبی؍ روحانی تنظیموں کے مابین رفاقت اور شراکت ہے تاکہ مختلف النوع سرگرمیاں انجام دی جاسکیں
’’ نشہ مکت بھارت اور نشہ مکت دنیا‘‘ پر زور دیا جارہا ہے: سماجی انصاف اور تفویض اختیارات کے وزیر
سماجی انصاف اور تفویض اختیارات کی وزارت نے آج ڈاکٹر بی آر امبیڈکر انٹرنیشنل سینٹر میں آرٹ آف لیونگ کے ساتھ ا یک مفاہمت نامہ پر دستخط کئے۔ اس موقع پر سماجی انصاف اور تفویض اختیارات کے مرکزی وزیر ڈاکٹر ویریندر کمار اور گرو دیو سری سری روی شنکر جی اور آرٹ آف لیونگ انتظامیہ کے دیگر سرکردہ ارکان بھی موجود تھے۔ ان کے علاوہ سکریٹری جناب سوربھ گرگ، ایڈیشنل سکریٹری جناب سریندر سنگھ، جوائنٹ سکریٹری محترمہ رادھیکا چکراورتی اور سماجی انصاف اور تفویض اختیارت کے محکمے کے دیگر سینئر افسران نے بھی اس تقریب میں شرکت کی۔
اس موقع پر اظہار خیال کرتے ہوئے، مرکزی وزیر ڈاکٹر ویریندر کمار نے کہا کہ سماجی انصاف اور تفویض اختیارات کے محکمے نے آرٹ آف لیونگ کے ساتھ اس مفاہمت نامے پر دستخط کئے ہیں تاکہ نوجوانوں، خواتین اور طلبا وغیرہ کے مابین نشہ مکت بھارت ابھیان کے پیغام کی تشہیر کی جاسکے۔ اس مفاہمت نامہ پر دستخط کئے جانے کے ساتھ ہی، نشہ مکت بھارت ابھیان کو بھارت کو نشہ آور اشیا اور منشیات کے تئیں حساس بنانے میں تقویت بہم فراہم ہوگی۔ حکومت ہند کی سماجی انصاف اور تفویض اختیارات کی وزارت ، منشیات کی مانگ کی لعنت کو ختم کرنے کے مقصد سے، منشیات کی مانگ میں کمی کرنے کی غرض سے قومی منصوبہ عمل  کا نفاذ کررہی ہے۔
وزیر موصوف نے کہا کہ یہ ایک سرپرست اسکیم ہے، جس کے تحت ریاستوں کی حکومتوں اور مرکز کے زیر انتظام علاقوں کی انتظامیہ کو مالی مدد فراہم کی جاتی ہے، تاکہ وہ تدارتی تعلیم اور بیداری پیدا کرسکیں، صلاحیت سازی کرسکیں، ہنرمندی کا فروغ کرسکیں اور نشہ کی لت سے چھٹکارہ حاصل کرچکے افراد کی ہنرمندی اور پیشہ ورانہ تربیت فراہم کرسکیں اور ان کے لئے ذریعہ معاش میں معاونت کرسکیں۔
سماجی انصاف اور تفویض اختیارات کی وزارت نے ایک جرأت مندانہ اور اہمیت کا حامل پروگرام نشہ مکت بھارت ابھیان  کا آغاز کیا ہے۔ یہ ابھیان سردست 372 نشان زد اضلاع میں جاری ہے۔ اس کے لئے 8000 ماسٹر رضاکاروں کو منتخب کرکے انہیں ابھیان سے متعلق سرگرمیوں کی قیادت کرنے کے لئے تربیت فراہم کی گئی ہے۔ اس ابھیان کی سرگرمیوں اور نشہ آور اشیا کے استعمال کے خلاف زمینی سطح پر بیداری پیدا کرنے سے متعلق سرگرمیوں میں 3کروڑ 13 لاکھ سے زیادہ نوجوانوں نے سرگرمی سے شرکت کی ہے۔ اس کے علاوہ ابھیان کے ساتھ لگ بھگ 4000 سے زیادہ یووا منڈل، این وائی کے ایس اور این ایس ایس رضاکار اور بہت سے یوتھ کلب بھی وابستہ رہے ہیں اور سب سے اہم بات یہ ہے کہ 2 کروڑ 9 لاکھ سے زیادہ خواتین نے، آنگن واڑی اور آشا کارکنان، اے این ایمز ، مہیلا منڈلس اور خواتین کی ایس ایچ جیز کے ذریعہ زیادہ بڑے پیمانے پر برادری سے رابطہ قائم کرنے میں ایک اہم کردار ادا کیاہے۔
وزیراعظم کا دفتر
وزیراعظم کا دورۂ جام نگر گجرات گروگوبند سنگھ ہاسپیٹل کی نئی عمارت ملک وقوم کے لئے وقف کی جھنڈی دکھاکر باندرہ جام نگر ہمسفر ایکسپریس روانہ کی
نئیدہلی4 مارچ ۔وزیر اعظم جناب نریندر مودی نے آج گجرات کے شہر جام نگر میں باندرہ -جام نگر ہمسفر ایکسپریس کو جھنڈی دکھاکرروانہ کیا۔ اس کے ساتھ ہی جناب نریندر مودی نے گروگوبندسنگھ ہاسپیٹل کی 750 بسترو ں کی گنجائش والی ذیلی عمارت ملک وقوم کے نام وقف کی اور مختلف ساؤنی  پروجیکٹس کا افتتاح کیا۔ علاوہ ازیں وزیراعظم موصوف نے جام نگر میں 51 کلومیٹر طویل آجی –تین سے کھجاڑیا تک کی گیس پائپ لائن کا آغاز کیا ۔
جناب نریندر مودی نے اس موقع پر موجود زبردست عوامی مجمع سے خطاب کے دوران گجرات میں پانی کی قلت کے مسئلے کے حل کے لئے گزشتہ کچھ دہائیوں کے دوران گجرات کی ریاستی سرکار کے ذریعہ کئے جانے والے اقدامات اور کوششوں کا تذکرہ کیا ۔ انہوں نے کہا کہ ہم گجرات میں ٹینکر راج کو اجازت نہ دینے کے موقف پر سختی کے ساتھ قائم رہے اور زبردست محنت اورکوششوں کے بعد سردار سروور باندھ سے گجرات کے عوام کو راحت نصیب ہوئی ۔انہوں نے شہریوں سے پانی کے ہرقطرے ، ہر بوند کو آئندہ نسلوں کے لئے بچانے کی اپیل کی ۔
گجرات میں صحت کے شعبے میں ہونے والی انقلابی تبدیلیوں اورترقیات کی ستائش کرتے ہوئے کہا کہ گجرات میں کچھ برسوں کے دوران قائم کئے جانے والے اسپتالوں سے ریاست کے غریبوں کو زبردست فائدہ پہنچے گا۔ مرکزی سرکار کے ذریعہ شروع کی جانے والی آئشمان بھارت اسکیم غریبوں کے لئے معیاری اور کفائتی حفظان صحت خدمات کی فراہمی کو یقینی بنائے گی۔
ایم ایس ایم ای کے شعبے میں فروغ کے لئے سرکار کی کوششوں پر روشنی ڈالتے ہوئے جناب نریندر مودی نے کہا کہ بآسانی دستیاب ہونے والے قرض کی سہولت اور جی ایس ٹی کی عوام دوست شرحوں سے جواں سال کاروباریوں کو زبردست فائدہ پہنچے گا۔ انہوں نے کہا کہ سرکار کے اقدامات کے نتیجے میں کاروبار کرنے کی آسانی کی درجہ بندی میں بہتری آئی ہے ۔مسلح افواج کی ستائش کرتے ہوئے وزیر اعظم نے کہا کہ پورے ملک کو ہمارے فوجیوں پر ناز ہے اور دہشت گردی کی وباکو بہر حال ختم کیا جانا چاہئے ۔
۰۰۰۰۰۰۰۰۰۰۰۰۰۰۰۰۰۰۰۰۰
(Visitor Counter : 73